Diari Oficial de la Generalitat Valenciana


Sumari del DOGV 7892, del 09-10-2016 (2016/7902)

DECRET 149/2016, de 7 d'octubre, del Consell, pel qual concedeix la Distinció de la Generalitat per les accions a favor de la Igualtat i per a una Societat Inclusiva a José Antonio Bargues Marco.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7892

Data del DOGV
:   09-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7902


Data del document
:   07-10-2016

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 149/2016, de 7 d'octubre, del Consell, pel qual concedeix la Distinció de la Generalitat per les accions a favor de la Igualtat i per a una Societat Inclusiva a José Antonio Bargues Marco. [2016/7902]  
El Consell, mitjançant decret, ha creat la Distinció de la Generalitat per accions a favor de la igualtat i per a una societat inclusiva, a fi de reconéixer la trajectòria de persones o entitats que destaquen pel seu compromís en la lluita per la igualtat, per la consecució d'una societat inclusiva i per la visibilitat de la diversitat social.  
  
José Antonio Bargues Marco va nàixer a Godella l'any 1940 i, després del seu pas pel seminari de Moncada, va ser ordenat sacerdot en 1964. Des d'eixe moment, tota la seua trajectòria vital ha estat marcada pel compromís amb un dels sectors més vulnerables de la nostra societat: les persones preses i les que, havent eixit de la presó, s'enfronten a l'exclusió social.  
Primer en el reformatori de Godella, des de la parròquia de Sant Eugeni de València després, i a partir de 1972 des de l'Associació Domus Pacis - Casal de la Pau, José Antonio Bargues ha dedicat la seua vida i el seu treball a proporcionar una llar d'acollida oberta a persones necessitades i a acompanyar-les en els seus esforços de reinserció social, i també a promoure en el si de la nostra societat la consciència que les lleis i els sistemes penals no estan moltes vegades a l'altura dels objectius de rehabilitació que han de perseguir.  
El treball del Casal de la Pau ja va ser objecte de reconeixement amb la Distinció de la Generalitat que es va atorgar a l'associació fa dos anys. Ara és el moment de reconéixer l'esforç i el compromís personal de qui, durant quasi més de quaranta anys, és el principal animador i impulsor d'aquest projecte, dirigint dia a dia el treball de l'equip de professionals i de voluntariat que ho fan possible.  
Per això, com a reconeixement a una vida de treball i compromís per una societat més solidaria i per la dignitat de persones excloses o en risc d'exclusió social, amb la deliberació prèvia del Consell, en la reunió del dia 7 d'octubre de 2016,  
  
  
DECRETE  
  
Concedir la Distinció de la Generalitat per Accions a favor de la Igualtat i per a una Societat Inclusiva a José Antonio Bargues Marco.  
  
València, 7 d'octubre de 2016.  
  
El president de la Generalitat,  
Ximo Puig i Ferrer